Ընդ որում՝ Թրամփը շաբաթվա սկզբից թվիթերյան հարձակում էր ծավալել Մյուլլերի դեմ, բայց ոչնչի չհասավ, քանի որ Կոնգրեսում անգամ հանրապետականները Թրամփին հրապարակավ զգուշացրին, որ ԱՄՆ-ն իրավունքի եւ օրենքի երկիր է, եւ եթե ԱՄՆ նախագահը միջամտի կամ խոչընդոտի Մյուլլերի հետաքննությանը, առավել եւս՝ փորձի նրան աշխատանքից հեռացնել, դա սկիզբ կդնի Թրամփի նախագահության վերջին, ուղղակի Թրամփի դեմ Կոնգրեսում իմփիչմենթի գործընթաց կսկսեն: Արդյունքում Թրամփն այս շաբաթ պատրաստվում է երեւի իր կյանքի ամենաճակատագրական հանցաքննությանը: